**Geronomi (AMK) lisähaku, syksy 2022**

Kirjoita motivaatiokirje, jossa kuvaat motivaatiotasi opiskella geronomikoulutuksessa. Motivaatiokirje kirjoitetaan asiatekstinä kokonaisin virkkein (ei ranskalaisia viivoja).

Motivaatiokirjeen sisältö:

* Nimi, asuinpaikkakunta ja mahdollinen taustakoulutus
* Työ- ja elämänkokemus, josta voisi olla hyötyä geronomikoulutuksessa (esim. vapaaehtoistyö, omaishoitajuus)
* Perustele miksi haluat opiskella geronomiksi? Miksi juuri Kareliassa?
* Kuvaa opiskeluvalmiuksiasi (esim. tiimityöskentely, tekstin tuottaminen, tietotekniset taidot)?
* Kerro mahdollisuuksistasi opiskella monimuotototeutuksessa: viikoittaiset etäopetukset, harjoittelujaksot lukukausittain, lähijaksot koululla sekä työn/perheen/opiskelun yhteensovittaminen.

Laadi kirjoitelmallesi sisältöä kuvaava otsikko. Merkitse vastauspaperiin oma nimesi. Vastauksen laajuus enintään kaksi sivua (A4) rivivälillä 1,5 (Times New Roman tai Arial, fontin koko 12).

Motivaatiokirjeen maksimipistemäärä on 40 pistettä. Lisähausta valitaan vapaina olevien opiskelupaikkojen mukaan ne hakijat, joiden motivaatiokirjeen pistemäärät ovat korkeimmat. Motivaatiokirjeen palautus on 11.12.2022 klo 15.00 mennessä Opintopolkuun. Hakijoille ilmoitetaan valintatuloksesta viikolla 51. Hakijoiden tasavertaisen kohtelun varmistamiseksi emme vastaa motivaatiokirjeen tekemiseen liittyviin kysymyksiin.